ການ​ແລກ​ປ່ຽນ​ນັກ​ໂທດ ຢູ່​ອັ​ຟ​ກາ​ນິ​ສ​ຖານຫ​ລົ້ມ​ແຫຼວ ໃນ​ຂະ​ນະບໍ່​ມີ​ໃຜຮູ້​ແນ່ນອນ​ວ່າ ນັກ​ໂທດ​​ນັ້ນ ຢູ່​ໃສ
ທ່ານ​ກາ​ນີ ກ່າວ​ວ່າ “ພວກ​ເຮົາ​ໄດ້​ຕັດ​ສິນ​ໃຈປ່ອຍ​ໂຕນັກ​ໂທດ​ຕາ​ລີ​ບານ​ສາມ​ຄົນ​ທີ່​ເປັນຜູ້​​ຖືກ​ກັກ​ຂອງ​ຢູ່ນອກ ​ອັ​ຟ​ກາ​ນິ​ສ​ຖານ ແບບ​ມີ​ເງື່ອນ​ໄຂ ດ້ວຍ​ການ​ຊ່ວຍ​ເຫຼືອ ແລະ​ການປະ​ສ​ານ​ງານ​ຂອງ​ເພື່ອນ​ຮ່ວມງານ​ສາ​ກົນ.
ປະທານາທິບໍດີອັຟການິສຖານ ທ່ານອາສຣັຟ ການີ ໂດຍການກ່າວຄຳປາໄສຜ່ານທາງ ໂທລະພາບຕໍ່ປະເທດຊາດໃນຕົ້ນອາທິດນີ້ ໄດ້ປະກາດວ່າລັດຖະບານຂອງທ່ານຈະ ປ່ອຍໂຕສະມາຊິກກຸ່ຕາລີບານທີ່ສຳຄັນສາມຄົນ ເພື່ອແລກປ່ຽນຊາວຕາເວັນຕົກສອງ ຄົນທີ່ຖືກລັກພາໂຕໄປໂດຍພວກຕາລີບານ ຊຶ່ງເປັນມາດຕະການໃນການສ້າງຄວາມ ໄວ້ເນື້ອເຊື່ອໃຈກັນກັບກຸ່ມກະບົດ ທ່ານການີ ກ່າວວ່າ “ພວກເຮົາໄດ້ຕັດສິນໃຈປ່ອຍໂຕນັກໂທດຕາລີບານສາມຄົນທີ່ເປັນ ຜູ້ຖືກກັກຂອງຢູ່ນອກອັຟການິສຖານ ແບບມີເງື່ອນໄຂ ດ້ວຍການຊ່ວຍເຫຼືອ ແລະການ ປະສານງານຂອງເພື່ອນຮ່ວມງານສາກົນ ແລະໄດ້ກັກຂັງໄວ້ຢູ່ຄຸກແບັກແຣມ (Bagram) ຢູ່ທາງພາກເໜືອຂອງນະຄອນກາບູລ, ໃນອັຟການິສຖານມາເປັນເວລານານສົມຄວນ ” ຊາວຕາເວັນຕົກທີ່ຖືກຈັບເປັນຕົວປະກັນແມ່ນຄົນອາເມຣິກັນ, ທ່ານແຄວິນ ຄິງ ແລະ ຊາວອອສເຕຣຍຄົນນຶ່ງ, ທ່ານທິມໂມທີ ຈອນ ວິກສ໌ ທີ່ໄດ້ຢູ່ໃນການກັກຂອງກຸ່ມຕາລີ ບານນັບແຕ່ປີ 2016 ເປັນຕົ້ນມາ ເວລາທີ່ພວກເຂົາເຈົ້າຖືກລັກພາໂຕໄປຈາກນະຄອນ ຫຼວງກາບູລ ທັງສອງທ່ານເປັນອາຈານສອນຢູ່ມະຫາວິທະຍາໄລອາເມຣິກັນໃນອັຟ ການິສຖານ ນັບແຕ່ມີການປະກາດຂໍ້ຕົກລົງຂອງທ່ານການີ ໃນວັນອັງຄານທີ່ຜ່ານມາ ກໍໄດ້ມີລາຍ ງານທີ່ຂັດແຍ້ງກັນ ຫຼາຍຢ່າງກ່ຽວກັບວ່າບ່ອນຢູ່ຂອງພວກນັກໂທດສາມຄົນນັ້ນ ໂດຍ ທີ່ຍັງບໍ່ມີຄຳເຫັນໃດໆຈາກລັດຖະບານອັຟການິສຖານ ລາຍງານບາງອັນກໍເວົ້າວ່າ ພວກນັກໂທດໄດ້ຖືກສົ່ງໄປກາຕາ ບ່ອນທີ່ກຸ່ມຕາລີບານ ມີຫ້ອງການທາງການເມືອງຕັ້ງຢູ່ນັ້ນ ໃນຂະນະທີ່ລາຍງານອັນອື່ນໆກ່າວວ່າເຂົາເຈົ້າ ຍັງຢູ່ໃນອັຟການີສຖານຢູ່ ເຖິງຢ່າງໃດກໍຕາມ ໂຄສົກຂອງກຸ່ມຕາລີບານອັຟານິສຖານກ່າວຕໍ່ວີໂອເອ ໃນ ວັນວັນ ສຸກວານນີ້ວ່າ ພວກນັກໂທດຍັງບໍ່ທັນໄດ້ອອກຈາກຄຸກໄປເທື່ອ ແລະລາວໄດ້ຖີ້ມໂທດ ໃສ່ສະຫະລັດວ່າເຮັດໃຫ້ການແລກປ່ຽນດັ່ງກ່າວຫລົ້ມແຫຼວ “ດັ່ງທີ່ຂໍ້ຕົກລົງກັບອາເມຣິກັນ ພວກນັກໂທດຂອງເຮົາສົມຄວນທີ່ຈະນຳໄປສະຖານທີ່ ປອດໄພທີ່ເຫັນພ້ອມນຳກັນ ແລະປ່ອຍໂຕເຂົາເຈົ້າຢູ່ທີ່ນັ້ນ ພວກເຮົາໃນເວລານັ້ນຈະ ປ່ອຍ ແລະສົ່ງອາເມຣິກັນ ແລະເພື່ອນຮວມງານຄືນໃຫ້ແກ່ເຂົາເຈົ້າ ທ່ານຊາບີຮູລລາ ມູຈາຮີດ ອະທິບາຍເປັນພາສາພາສໂຕ ຢູ່ໃນບັນທຶກສຽງທີ່ສົ່ງມາຫາ ວີໂອເອ ທີ່ກ່າວ ວ່າການສົນທະນາໄດ້ມີກັບສະຫະລັດ ບໍ່ແມ່ນລັດຖະບານອັຟການິສຖານ ພວກເຈົ້າໜ້າທີ່ສະຫະລັດ ຍັງບໍ່ມີປະຕິກິລິຍາຕອບໂຕ້ຕໍ່ຄຳກ່າວອ້າງຂອງກຸ່ມຕາລີ ບານນັ້ນ ໃນທັນທີທັນໃດເທື່ອ